જિઓ ટીવી અને સ્ટાર ઇન્ડિયા સાથે થયેલા કરાર પ્રમાણે T20, વન ડે, ઇન્ટરનેશલ ટેસ્ટ ક્રિકેટ અને BCCI ઘરેલું પ્રીમિયર મેચ જિઓ ટીવીમાં લાઇવ જોઇ શકશો. આ અંગે આકાશ અંબાણીએ કહ્યું કે જિઓ હંમેશા એકસકલૂસિવ કન્ટેન્ટ લાવે છે, આ વખતે જિઓ ટીવી એપ માટે છે. ભારતમાં ક્રિકેટ માત્ર રમત જ નહીં પરંતુ તેની પૂજા થાય છે.આકાશ અંબાણીએ વધુમાં કહ્યું કે, સ્પોર્ટસ, ઓગમેન્ટેડ રિયાલીટી, વર્ચ્યુઅલ રિયાલીટી જેવી આધુનિક સવલતો લાવી આગામી દિવસોમાં ગ્રાહકો માટે નવો અનુભવ લાવવાનું જિઓ વચન આપે છે.ઉલ્લેખનીય છે કે જિઓ ટીવીના માધ્યમથી જિઓ યૂઝર્સ સુધી અનેક ટીવી ચેનલ્સની મોટી રેન્જ પહોંચાડે છે. જિઓ ટીવીમાં યૂઝર્સને વિવિધ ભાષામાં ટીવી ચેનલ જોવા મળે છે. જિઓ યૂઝર્સ માટે કંપની તેનું ફ્રી સબ્સક્રિપ્શન આપી રહી છે.જિઓ ટીવીમાં યૂઝર્સને ૫૭૫થી વધુ ચેનલ જોવા મળે છે, આ ઉપરાંત એપમાં યૂઝર્સને ૬૦થી વધુ એચડી ચેનલ પણ જોવા મળે છે. ટીવી એપના માધ્યમથી તમે લાઇવ ટીવી ચેનલને પોઝ અને પ્લે કરી શકો છો.(૨૧.૯)